Keravan Uimarit ry
Strategia 2027–2030 ja visio 2030
Uimataidosta uintiurheiluun
1. Toiminnan tarkoitus
Keravan Uimarit ry edistää uintia ja uintiurheilua Keravalla ja Keski-Uudellamaalla.
Tarjoamme turvallisen, laadukkaan ja helposti lähestyttävän toimintaympäristön, jossa lapsi, nuori ja aikuinen voi oppia uimaan, kehittää uintitaitoaan ja löytää itselleen sopivan tavan harrastaa uintiurheilua.
KeUin toiminnan ytimessä ovat uinti, kilpauinti ja juniorivesipallo. Lisäksi tarjoamme aikuisille mahdollisuuksia oppia, kehittyä ja harrastaa uintia sekä harrastus- että kilpailutavoitteisesti.
Tavoitteemme on kasvattaa uusia uimareita, vahvistaa lasten ja nuorten liikunnallista elämäntapaa sekä rakentaa pitkäjänteinen polku uimataidosta tavoitteelliseen uintiurheiluun.

2. KeUi vuonna 2030
Vuonna 2030 Keravan Uimarit on vahva, kasvava ja arvostettu uimaseura, joka tunnetaan erityisesti laadukkaasta lasten ja nuorten toiminnasta, hyvästä valmennuksesta ja vahvasta seurayhteisöstä.
KeUi tarjoaa selkeän ja turvallisen polun:
uimakoulusta → uintitaitoon → harrastamiseen → tavoitteelliseen harjoitteluun → kilpaurheiluun.
Vesipallo muodostaa seurassa oman vahvan junioripolun.
Aikuisille KeUi tarjoaa laadukasta uintiopetusta, tekniikkaharjoittelua sekä harrastus- ja kilpailutavoitteista mastersuintia.
KeUi on seura, johon on helppo tulla mukaan, jossa on hyvä harrastaa ja jossa halutaan kehittyä yhdessä.

3. Arvot
Yhteisöllisyys
KeUi on seura, johon on helppo tulla ja jossa jokainen voi kokea olevansa osa yhteisöä.
Rakennamme yhdessä tekemisen kulttuuria uimareiden, valmentajien, ohjaajien, vanhempien ja vapaaehtoisten kesken.
Yksilöllisyys
Jokaisella on omat tavoitteensa ja lähtökohtansa.
Tuemme uimarin kehittymistä hänen omista lähtökohdistaan riippumatta siitä, onko tavoitteena parempi uimataito, mielekäs harrastus, kilpaileminen tai oman suorituskyvyn kehittäminen.
Laadukkuus
Haluamme tehdä asiat hyvin.
Panostamme koulutettuihin ohjaajiin ja valmentajiin, laadukkaaseen valmennukseen, turvallisuuteen, toimivaan organisointiin ja jatkuvaan toiminnan kehittämiseen.
Toimimme Reilun Pelin periaatteiden mukaisesti.

4. Strategiset painopisteet 2027–2030
1. Vahva kasvattajaseura ja selkeä harrastuspolku
Rakennamme KeUille selkeän ja toimivan polun uimakoulusta harrasteuintiin ja tavoitteelliseen kilpauintiin.
· Uimakoulutoimintaa kehitetään laadukkaana seuratoiminnan perustana.
· Lasten uintitaitoa kehitetään systemaattisesti.
· Harraste- ja kilpauinnin välistä polkua selkeytetään.
· Kilpauintiin siirtyville lapsille ja nuorille tarjotaan hyvä ja kannustava alku.
· Valmennuslinja tukee uimarin kehittymistä eri ikä- ja taitotasoilla.
Tavoite 2030: KeUi tunnetaan seurana, jossa lapsella on selkeä mahdollisuus edetä ensimmäisestä uimakoulusta aina tavoitteelliseen kilpauintiin asti.

2. Lasten ja nuorten uintiurheilun vahvistaminen
Lasten ja nuorten toiminta on KeUin toiminnan ydin.
· Kehitämme kilpauintia pitkäjänteisesti.
· Vahvistamme nuorten valmennuksen laatua ja jatkuvuutta.
· Tuemme kilpailutoimintaan kasvamista ja kilpailuihin osallistumista.
· Kehitämme kuivaharjoittelua ja muuta uintiharjoittelua tukevaa toimintaa.
· Huolehdimme siitä, että harjoittelu on turvallista, tavoitteellista ja kannustavaa.
Vesipallossa keskitymme erityisesti lasten ja nuorten toiminnan kasvattamiseen ja kehittämiseen sekä toimivan junioripolun rakentamiseen.
Tavoite 2030: KeUi on tunnettu Keravalla laadukkaasta lasten ja nuorten uintiurheilusta.

3. Ohjaajien ja valmentajien osaaminen
Hyvä toiminta syntyy osaavista ihmisistä.
· Rakennamme selkeän polun ohjaajasta valmentajaksi.
· Tuemme kouluttautumista ja osaamisen jatkuvaa kehittämistä.
· Lisäämme valmentajien välistä yhteistyötä.
· Hyödynnämme kokeneiden valmentajien osaamista nuorempien ohjaajien tukena.
· Kehitämme valmennuksen yhteistä linjaa.
Tavoite 2030: KeUilla on motivoitunut, osaava ja sitoutunut ohjaaja- ja valmentajayhteisö.

4. Jäsenkokemus ja seurayhteisö
Haluamme, että KeUi on enemmän kuin harjoituspaikka.
· Parannamme viestinnän selkeyttä ja oikea-aikaisuutta.
· Kehitämme jäsenpalveluita ja digitaalista asiointia.
· Järjestämme kilpailuja, tapahtumia ja seuratoimintaa, jotka tuovat jäsenet yhteen.
· Teemme vapaaehtoistoimintaan osallistumisesta helppoa.
· Rakennamme yhteistyötä uimareiden, vanhempien, valmentajien ja seuratoimijoiden välillä.
Tavoite 2030: KeUi tunnetaan hyvänä ja yhteisöllisenä seurana, jossa ihmiset viihtyvät ja haluavat pysyä mukana.

5. Toimintaedellytysten ja talouden vahvistaminen
Laadukas toiminta tarvitsee kestävän perustan.
· Hyödynnämme Keravan uimahallin allaskapasiteetin mahdollisimman tehokkaasti.
· Kehitämme yhteistyötä Keravan kaupungin ja uimahallin kanssa.
· Kasvatamme toiminnan taloudellista ennakoitavuutta.
· Kehitämme kumppanuuksia ja varainhankintaa.
· Huolehdimme talouden, hallinnon ja seuratoiminnan läpinäkyvyydestä.
· Kehitämme toiminnan suunnittelua niin, että seura pystyy kasvamaan hallitusti.
Tavoite 2030: KeUilla on taloudellisesti vakaa ja hyvin johdettu toimintaympäristö, joka mahdollistaa laadukkaan seuratoiminnan.

5. Visio 2030
KeUi – uimataidosta uintiurheiluun
Vuonna 2030 Keravan Uimarit on vahva ja yhteisöllinen kasvattajaseura, jossa on hyvä oppia uimaan, harrastaa, kehittyä ja kilpailla.
Olemme tunnettuja laadukkaasta lasten ja nuorten toiminnasta, osaavista valmentajista ja turvallisesta toimintaympäristöstä.
Tarjoamme selkeän polun uimakoulusta harrastajaksi ja tavoitteelliseen uintiurheiluun sekä vahvan junioripolun vesipallossa.
Aikuisille tarjoamme mahdollisuuden oppia uimaan, kehittää uintitekniikkaa ja harrastaa uintia omien tavoitteiden mukaisesti.
KeUi on seura, johon on helppo tulla, jossa on hyvä olla ja jossa halutaan kehittyä yhdessä.

